রিচার্ড স্টলম্যান
স্টলম্যান সেপ্টেম্বর ১৯৮৩ সালে সম্পূর্ণ ফ্রি সফটওয়্যারে নির্মিত একটি ইউনিক্স-সদৃশ অপারেটিং সিস্টেম তৈরী করার জন্যে গ্নু প্রকল্প চালু করেন। এটার সাথে সাথে তিনি ফ্রি সফটওয়্যার আন্দোলনেরও সূচনা করেন। তিনি গ্নু প্রকল্পের প্রধান স্থপতি এবং সংগঠক ছিলেন এবং ব্যাপকভাবে ব্যবহৃত গ্নু সফটওয়্যারের অনেকগুলো তিনি ডেভেলপ করেছিলেন, যার মধ্যে গ্নু কম্পাইলার কালেকশন, গ্নু ডিবাগার, এবং গ্নু ইম্যাকস টেক্সট এডিটর রয়েছে। অক্টোবর ১৯৮৫ সালে তিনি ফ্রি সফটওয়্যার ফাউন্ডেশন গঠন করেন।
গ্নু প্রকল্প
গ্নু ওয়েবসাইটে এর অধীনে পরিচালিত প্রকল্পসমূহের একটি তালিকা রয়েছে। এবং প্রতিটি প্রকল্পের ক্ষেত্রে নির্ধারিতভাবে বলা আছে ঠিক কোন ধরনের ডেভলপাররা এখানে কাজ করতে পারবেন। এই সকল প্রকল্পে কাজ করার যোগ্যতার নির্দিষ্ট কোন মাত্রা নির্ধারণ করা হয়নি এবং এক একটি প্রকল্পে এক এক ধরনের যোগ্যতা প্রয়োজন হয়, তবে প্রোগ্রামিং এর অভিজ্ঞতা রয়েছে এমন সকলকেই যোগদানের জন্য উৎসাহিত করা হয়।